**PROTOKOLL Årsmøte 2024 – Rødt Nordre Aker**

Tidspunkt: **22. februar 2024 kl. 18-20**

Sted: Bydelshuset, Nydalsveien 21

Deltakere: Totalt deltok 10 medlemmer

*Saksdokumentene ligger ute på lagets nettside:* ***https://roedt.no/nordre-aker***

Leder i lagsstyret, Rune Holm, ønsket velkommen og innledet møtet.

1. **Konstituering**

Følgende personer ble foreslått og enstemmig valgt:

* + Møteleder**: Rune Holm**
	+ Referent: **Kari Frodesen**
	+ Til å underskrive protokollen: **Claus Fischer** og **Lars Marius Aas**.
1. **Årsberetning 2023**

Styrets beretning var sendt ut på forhånd og ble gjennomgått av styrets leder.

Valgkampen tok opp mye av lagets tid i 2023. Mange medlemmer deltok på stands og i annet profileringsarbeid, og det ga uttelling – Rødt fikk også i denne perioden ett sete i bydelsutvalget (BU) for Nordre Aker, i tillegg til verv i flere andre utvalg og styrer.

Antall medlemmer i laget ble noe redusert i løpet av året, hovedsakelig med bakgrunn i uenighet knyttet til krigen i Ukraina. Pr 31.12 hadde Rødt Nordre Aker 194 medlemmer.

**Vedtak**: Årsmeldingen ble enstemmig godkjent.

1. **Regnskap 2023**

Regnskapet var ikke sendt ut på forhånd, men ble presentert på møtet og gjennomgått og kommentert av styreleder i kasserers fravær.

Kostnadene i 2023 var i hovedsak knyttet til valgkampen.
Økonomien i laget er god og gir rom for aktiviteter fremover.

**Vedtak**: Regnskapet ble enstemmig godkjent og legges ut på lagets nettside.

1. **Årsplan/rammeplan for lagsarbeidet i 2024**

Styrets forslag til prioriterte saker for Rødt Nordre Aker i 2024 ble gjennomgått og kommentert.

Planen skal sees som et rammeverk for aktivitetene laget vil prioritere i 2024. I tillegg vil styret følge opp løpende aktuelle saker i bydelen og revidere årsplanen i henhold til dette.

Det ble en lang og til dels detaljert diskusjon knyttet til de enkelte sakene. Det var enighet om at lokallaget kan spille en aktiv rolle i bydelen – ikke minst i samarbeid med andre aktører. Det er ønskelig at styret ser på hvordan et slikt samarbeid kan legges opp.

**Hovedpunkter i planen – se saksdokument for detaljer:** *(underpunktene er det som ble spilt inn i møtet)*

## Bydelsarbeidet

## Viktig med tett samarbeid mellom styret og Rødts BU-representant. BU-saker er fast punkt på styremøtene.

## I aktuelle saker kan man skrive innlegg i lokale aviser (NAB, Talefoten o.a.). Kunne vi arrangere skrivekurs for lagets medlemmer?

## Ønskelig med fast dialog og samarbeid med andre lag (Sagene, Bjerke, Oslo Vest m.fl.) på utvalgte felles saksområder.

## Ønskelig å knytte kontakt med relevante aksjonsgrupper, foreninger etc. for å bredere gjennomslag (Park i Nydalen, Akerselvas venner, RH/Ullevål m.fl. *(se nedenfor)*

## Boligpolitikk

## Identifisere utbyggingssaker vi bør/ønsker å engasjere oss i.

## Avklare hvilke bydeler som har stor grad av utbygging og samme utfordringer som Nordre Aker.

## Identifisere aktuelle tema knyttet til utbygging (f.eks. Universell utforming)

## Ta kontakt med aktuelle aktører for å finne ut hva Rødt Nordre Aker kan bidra med.

## Nye Rikshospitalet og Ullevål sykehus

## Aktiv aksjonsgruppe som holder saken(e) levende.

## Vanskelig å slippe til i mediene *(ref pkt om skrivekurs ovenfor)*

## Krevende å nå frem – «tildekking» ved at store prosjekter deles opp i mindre saker som går under radaren for offentligheten.

## Ta kontakt med aksjonsgruppen v/Lene Haug for å finne ut hva vi kan bidra med.

## Invitere aksjonsleder til medlemsmøte? *(se nedenfor)*

## Palestina

## Arrangere egne aksjoner – og delta på andres

## Dele andres relevante aktiviteter/aksjoner på vår Facebook-side

## Arrangere studier i imperialisme? *(se nedenfor)*

## Medlemsmøter *(kopi fra saksdokument)* – mål: 4 møter i 2024 /forslag til tema:

## Imperialisme – ref Palestina.

* Nye Rikshospitalet og sykehuspolitikk
* Palestina (ved Aram Zaheri og Hege Bae Nyholt?)
* Imperialisme – hva er imperialisme, og hvordan fungerer kolonialisme, settler-kolonialisme og ny-kolonialisme
* Boligpolitikk – muligens i samarbeid med Rødt Sagene?
* Klimakrise
* i tillegg har vi fått innspill om å arrangere uformelle medlemsmøter uten bestemt tema, der man kan diskutere aktuell politikk.

**Andre medlemstiltak:**

## Alltid lokale arrangementer 8. mars og 1. mai!

## Ønskelig med en strategi for kommunikasjon til medlemmer og andre.

**Vedtak:** Årsmøtet tar styrets forslag til rammeplan for 2024 til etterretning. Styret bes om å følge opp innspillene fra årsmøtet i den videre planleggingen.

1. **VALG**
2. **Lokallagsstyre**

Valgkomiteen hadde lagt frem følgende innstilling til nytt styre i lokallaget for 2024:

​​​​​​Leder: Rune Holm (gjenvalg)

Kasserer: **<ledig>**

Styremedlemmer:​​

* Claus Fischer (gjenvalg)
* Anne-Grethe Tuseth (gjenvalg)
* Kari Frodesen (ny)
* Elisabeth Augdal Bertonen (ny)

Varamedlemmer:​​

* Brita Østvold (gjenvalg)
* **<ledig>**

Laget er forpliktet til å ha en kasserer, og i tillegg er det ønskelig å ha to vararepresentanter.
I møtet ble følgende personer foreslått som supplement til innstillingen:
Kasserer: Claus Fischer, Styremedlem til erstatning for Claus Fischer: Lars Marius Aas, 2. vara: Asbjørn Andvig.

Med disse tilføyelsene ble det stemt over følgende forslag til styresammensetning
*(alle velges for 1 år):*

Leder: Rune Holm (gjenvalg)

Kasserer: Claus Fischer (gjenvalg)

Styremedlemmer:​​

* Anne-Grethe Tuseth (gjenvalg)
* Kari Frodesen (ny)
* Elisabeth Augdal Bertonen (ny)
* Lars Marius Aas (ny)

Varamedlemmer:​​

* Brita Østvold (gjenvalg)
* Asbjørn Andvig (ny)

**Vedtak**: Valgkomiteens innstilling til nytt styre med ovennevnte tilføyelser, ble enstemmig vedtatt.

1. **Valgkomite**

I 2023 har valgkomiteen bestått av Asbjørn Andvig og Tonje Wigelius Olsen. Av disse hadde Asbjørn akseptert gjenvalg, mens Tonje ønsket å fratre. I møtet ble Cathrine Nordberget foreslått som nytt medlem i hennes sted.

Forslag til ny valgkomite ble derved: Asbjørn Andvig og Cathrine Nordberget.

**Vedtak**: Valgt ved akklamasjon.

1. **Delegater til Rødt Oslos årsmøte 2024** (16.-17. mars)

Rødt Nordre Aker kan sende inntil 5 delegater til møtet. Av disse må minst halvparten være kvinner.

Følgende delegater ble foreslått:

1. Rune Holm
2. Lars Marius Aas
3. Kari Frodesen
4. Cathrine Nordberget
5. Elisabeth Augdal Bertonen

Vara 1: Brita Østvold

Vara 2: Claus Fischer

**Vedtak**: Valgt ved akklamasjon.

1. **Delegat til Rødts ekstraordinære Landsmøte 2024** (24. mai)

Rødt avholder ekstraordinært landsmøte i Oslo fredag 24. mai. Det er kun supplerende valg som står på dagsorden.

Rødt Nordre Aker kan sende en delegat til Landsmøtet. Det ble en diskusjon om dette burde være en mann eller en kvinne – ev om styrets leder burde delta.

Til slutt ble følgende delegat foreslått: Elisabeth Augdal Bertonen

**Vedtak**: Valgt ved akklamasjon.

Årsmøtet ble avsluttet ca kl. 20.

Oslo, 22. februar 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Claus Fischer** (sign) **Lars Marius Aas** (sign)